Χανιά, 1/10/2024

**ΔΕΛΤΙΟ ΤΥΠΟΥ**

1. **Χιλιάδες βιβλία, εκατοντάδες παιδιά και δεκάδες εκπαιδευτικές δράσεις στις Βιβλιοθήκες του Δήμου Χανίων κατά την Καλοκαιρινή Εκστρατεία Ανάγνωσης & Δημιουργικότητας 2024**
2. Μέσα σε μια γιορτινή ατμόσφαιρα με υπέροχη μουσική, παιδικά χαμόγελα, πολύχρωμα μπαλόνια και κεράσματα, πραγματοποιήθηκε η τελετή λήξης της Καλοκαιρινής Εκστρατείας Ανάγνωσης & Δημιουργικότητας 2024, των Παιδικών Βιβλιοθηκών του Δήμου Χανίων.
3. Στην εκδήλωση παραβρέθηκαν ο Αντιδήμαρχος Πολιτισμού, Γιάννης Γιαννακάκης και η Προϊσταμένη των Βιβλιοθηκών Δήμου Χανίων, Βιβή Χουδαλάκη εκφράζοντας την αμέριστη υποστήριξή τους στη λειτουργία των Βιβλιοθηκών της πόλης, στους εργαζομένους των Βιβλιοθηκών, στους μικρούς φίλους που συμμετείχαν στην εκστρατεία και τους γονείς τους αλλά και την ευγνωμοσύνη τους στους δεκάδες εθελοντές για την αγάπη και την προσφορά τους.
4. Κατά τη διάρκεια της Καλοκαιρινής Εκστρατείας 2024, που ξεκίνησε αρχές του καλοκαιριού και έφερε τον τίτλο «Από τη Γη ως τον ουρανό: μαθαίνω, σκέφτομαι, ζω…» πραγματοποιήθηκαν **40 δράσεις**, έλαβαν μέρος **706 παιδιά** όπου δανείστηκαν **2.100 βιβλία** ενώ τις δράσεις πλαισίωσαν με τη συμμετοχή τους **24 εθελοντές**.
5. Τα παιδιά είχαν την ευκαιρία να κάνουν τον γύρο του κόσμου, περιπλανήθηκαν μέσα στο σύμπαν, έχοντας μοναδική αποστολή τη διάσωση της γνώσης ενώ τα έργα των παιδιών βρήκαν τη θέση τους πάνω σε πολύχρωμα πανιά, που απλώθηκαν από δέντρο σε δέντρο.
6. Συμπλήρωσαν ακροστιχίδες «Από τη Γη στον Ουρανό», σύνθημα της φετινής εκστρατείας, με λέξεις σχετικές με το περιβάλλον και δημιούργησαν κολλάζ με αληθινά φυτά και εικόνες από το ζωικό βασίλειο και έλαβαν μέρος σε **Αστροβραδιά**, αστρονομική παρατήρηση με τηλεσκόπια τους κρυφούς θησαυρούς του Νυχτερινού Ουρανού.
7. Ταξίδεψαν με τη συμπαντική μουσική η «Μυθωδία» του Βαγγέλη Παπαθανασίου κι έγραψαν και παρουσίασαν τις δικές τους ιστορίες από την περιπλάνησή τους για τη διάσωση της γνώσης.
8. Θυμήθηκαν τις δράσεις που υλοποιήθηκαν εθελοντικά από τους εμψυχωτές και σχολίασαν τον σημαντικό ρόλο της Βιβλιοθήκης στη ζωή μας. Φύτεψαν, ολοκληρώνοντας αυτό το ταξίδι συμβολικά, μια μικρή ελιά, το δέντρο της ειρήνης και της σοφίας και πάνω της κρέμασαν μηνύματα αγάπης. Σαν «κυνηγοί» της γνώσης βραβεύτηκαν με το μήνυμα «Έχεις απορία; Μπες βιβλιοθήκη»! Λαμπαδηδρόμοι να γίνουν στην καμπάνια διάδοσής της. Θερμές ευχαριστίες στους εθελοντές μας για την ανταπόκρισή και την πολύτιμη βοήθειά τους:
9. **Αυγουσιανάκη Μαργαρίτα**, συγγραφέας, **Βαλαβάνη Δήμητρα**, εκπαιδευτικός, **Βασιλομανωλάκη Κυριάκος**, εκπαιδευτικός-συγγραφέας, **Βεριβάκη Χριστίνα**, συγγραφέας, ηθοποιός, **Γαλανάκης Πέτρος**, φυσικός, **Γαλάνη Νίκη**, υπεύθυνη λειτουργίας βιβλιοθήκης
10. Σταλού, **Γαλημιτάκη Σμαράγδη**, φιλόλογος-εκπαιδεύτρια ενηλίκων, **Γκίκας Βασίλης** - Ορειβατικός Σύλλογος Χανίων, **Κατσιφαράκη Θηρεσία**, εκπαιδευτικός, **Κοκοτσάκη Ανδρονίκη**, εκπαιδευτικός, ραδιοφωνικός παραγωγός, **Κωνσταντουδάκη Χριστίνα**, εκπαιδευτικός – συγγραφέας, **Μπάστα Ζωή**, παιδαγωγός, **Μαραγκουδάκη Δήμητρα**, εκπαιδευτικός – συγγραφέας, **Μυριδάκη Πόπη**, νηπιαγωγός, ειδική παιδαγωγός, εμψυχώτρια θεατρικού παιχνιδιού, **Ντούλια Αθηνά**, Σχολική Σύμβουλος 1ης Περιφέρειας Χανίων, **Παντζέκος Παναγιώτης**, φυσικός, Πρόεδρος Συλλόγου Φίλων Αστρονομίας Κρήτης, **Πλανάκη Άρτεμις**, εκπαιδευτικός – συγγραφέας, **Πλούμπη Μαρίνα**, συγγραφέας, εκδότης, **Σισμανίδου Ιωάννα**, κοινωνιολόγος, **Τερεζάκη Αλεξάνδρα**, κοινωνιολόγος, **Τζιάκη Δέσποινα** νηπιαγωγός – συγγραφέας, **Φωκάς Κωνσταντίνος**, για τη μουσική επιμέλεια, **Χατζής Θανάσης**, φυσικός, Αντιπρόεδρος Συλλόγου Φίλων Αστρονομίας Κρήτης, **Χιωτάκη Ειρήνη**, εκπαιδευτικός.
11. Σημειώνεται ότι η Καλοκαιρινή Εκστρατεία Ανάγνωσης και Δημιουργικότητας 2024, «Από τη Γη ως τον ουρανό: μαθαίνω, σκέφτομαι, ζω...» διοργανώνεται από την Εθνική Βιβλιοθήκη της Ελλάδος σε συνεργασία με το Παιδαγωγικό Τμήμα Δημοτικής Εκπαίδευσης του ΕΚΠΑ ενώ η Δημοτική Βιβλιοθήκη Χανίων και τα τμήματα της Παιδικής- Εφηβικής Βιβλιοθήκης Δημοτικού Κήπου, της Παιδικής- Εφηβικής Βιβλιοθήκης Σούδας και της Βιβλιοθήκης Σταλού συμμετέχουν κάθε χρόνο από την έναρξη του προγράμματος, το 2012.

**Από το Γραφείο Τύπου**